**Greit å vite:** Korn er en viktig mat-vare. Både mennesker og dyr spiser korn. Korn kommer av en type gress. Vi dyrker det for frøenes skyld. I Norge dyrker vi mest av typen bygg. Men norske korn-bønder dyrker også hvete, havre og rug.

| **Når jeg leser …** | **da betyr det …** |
| --- | --- |
| avhengig, å være | det å ikke klare seg uten hjelp fra andre |
| bonde, en | en person som driver med mat-produksjon på gård |
| bort-skjemt | den som ikke vet hvor godt han egentlig har det |
| bitte litt | her: en liten del av noe mye større |
| eksport, en | en vare / varer som et land selger til andre land |
| foredle, å | å bearbeide, å gjøre en råvare til mat |
| hvete, en | korn eller mel som kommer av en plante |
| import, en | varer som et land kjøper fra utlandet |
| korn, et | frukt-delen i næringsrike gress-typer |
| livs-viktig | det som er viktig for å leve |
| mel, et | malt korn som kan brukes til å lage mat av |
| mette, å | å gjøre at folk har nok mat i magen |
| mølle, en / ei | en bygning der de gjør korn til mel |
| pønske på noe, å | å gruble eller spekulere, å legge en plan |
| rekord-dyr | kostbart som aldri før, dyrere enn noen gang |
| tørke, en | en type vær som har lite nedbør |

# 585 – Her lager de bitte litt av den livsviktige hveten

# Klar Tale nr. 33 / 2022

Visste du at hvete er en av de viktigste vekstene i verden? Det metter mennesker i alle deler av verden. I Norge dyrker vi brød-hvete (vanlig hvete). Durum-hvete er den sorten vi finner i pasta. Den dyrker de i varmere land.

Hvete trenger varme. Den er mer avhengig av en varm sommer enn andre typer korn. Derfor finner vi hveten på Østlandet. Men også i Trøndelag.

Norsk hvete dekker nesten halv-parten av det vi trenger av mat-mel. Vi spiser også noe rug, bygg og havre. Men fortsatt trenger vi korn fra andre land.

Mat til dyrene våre produserer vi for det meste selv. De spiser bygg og havre – i form av kraft-for.

*Kilde: dengronneskolen.no*

# Spørsmål:

# 1: Hvorfor et hveten i verden dyr?

# Svar:

# 2: Hva kan vi bruke hvete til?

Svar:

# 3: Hva heter bonden som Klar Tale har besøkt?

# Svar:

4: Hvilke sorter korn produserer han?

# Svar:

# 5: Hva heter mølla som er besøkt i artikkelen? Svar:

# 

# 6: Hvorfor er møller høye?

# Svar:

# 

# 7: Hva dropper vi å spise og gir til dyrene i stedet? Svar:

# 8: Hvor mye kostet hvete fra Nord-Amerika i vår?

# Svar:

**Oppgave: Sett ordene på rett sted i teksten**

ut

av

kun

produserer

hvete

i

og

høye

som

tørke

Hvete i verden

Folk i verden spiser mye \_ \_ \_ \_ \_. Og to store produsenter \_ \_ \_ selger til andre land, er Russland og Ukraina. Disse landene er \_ krig. Mangel på hvete har gjort hvete rekord-dyrt denne våren. Men nå får Ukraina sende korn \_ \_ i verden igjen.

I Norge merker vi lite til dyrere hvete. Vi \_ \_ \_ \_ \_ \_ \_ \_ \_ \_ en del \_ \_ hveten selv. Og kjøper resten fra land som Tyskland og Polen.

Men det er ikke bare krig som truer. Også \_ \_ \_ \_ \_ og vær påvirker hvor gode avlingene blir. I Tyskland er de bekymret. Bønder frykter store tap på grunn av vær og \_ \_ \_ \_ priser på gjødsel \_ \_ energi. Noen jorder er så tørre og svidde at ingenting vil gro der.

Mange land produserer mye hvete. Blant dem India, USA, land i Europa og Canada. Noen land produserer stort sett \_ \_ \_ til sin egen befolkning, mens andre selger til utlandet. Og der er Russland størst. Ukraina er nummer seks.

*Kilder: Landbruksdirektoratet, NTB*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.